kalixlouiis/myanmar-wikipedia-corpus huggingface dataset:
တာဝန်နှင့် လုပ်ပိုင်ခွင့်များ နိုင်ငံတော်အတိုင်ပင်ခံပုဂ္ဂိုလ်ရာထူးသည် အစိုးရအဖွဲ့အတွင်းရှိ လုပ်ငန်းများကို ချုပ်ကိုင်ထားနိုင်သော နိုင်ငံတော်ဝန်ကြီးချုပ်ရာထူးနှင့်ဆင်တူပြီး ပြည်ထောင်စုအင်္ဂါစဉ်တွင် သမ္မတပြီးလျှင် နံပါတ် (၂) နေရာတွင်ရှိသည်။
NLD lead government protocol list | LinkedIn အုပ်ချုပ်ရေးနှင့် ဥပဒေပြုရေး နှစ်ခုအကြား အချိတ်အဆက်လည်းဖြစ်သည်။
ရာထူးသက်တမ်းမှာ နိုင်ငံတော်သမ္မတ၏ ရာထူးသက်တမ်းအတိုင်းပင် ဖြစ်သည်။
နိုင်ငံတော်၏အတိုင်ပင်ခံပုဂ္ဂိုလ်ဆိုင်ရာဥပဒေ နိုင်ငံတော်၏ အတိုင်ပင်ခံပုဂ္ဂိုလ်ဆိုင်ရာဥပဒေကို ၂၀၁၆ ခုနှစ် ဧပြီလ ၆ ရက်​နေ့တွင် နိုင်ငံ​တော်သမ္မတ ဦးထင်​ကျော်က လက်မှတ်​ရေးထိုးကာ ပြည်​ထောင်စုလွှတ်​တော်က အတည်ပြုခဲ့သည်။
၂၀၂၁ ဖေဖော်ဝါရီ ၉ ရက်တွင် ပြည်ထောင်စုလွှတ်တော် ကိုယ်စားပြုကော်မတီသည်လည်း ထိုဥပဒေကို ထပ်လောင်းရေးဆွဲခဲ့ပြီး ဒေါ်အောင်ဆန်းစုကြည်ကို အတိုင်ပင်ခံပုဂ္ဂိုလ်အဖြစ် ဆက်လက်ထားရှိခဲ့သည်။
နိုင်ငံတော် အတိုင်ပင်ခံပုဂ္ဂိုလ်များ စာရင်း စဉ် ပုံ အမည်(မွေးဖွား-ကွယ်လွန်) ရာထူးသက်တမ်း နိုင်ငံရေးပါတီအစိုးရအဖွဲ့ ပြည်ထောင်စုလွှတ်တော်တာဝန်စတင်တာဝန်ပြီးဆုံးရက်ပေါင်း 1 100px ဒေါ်အောင်ဆန်းစုကြည်(၁၉၄၅–) ၆ ဧပြီ ၂၀၁၆ ၁ ​ဖေ​ဖော်ဝါရီ ၂၀၂၁ အမျိုးသားဒီမိုကရေစီအဖွဲ့ချုပ် II NLD—Mil. အခြားကြည့်ရန် မြန်မာနိုင်ငံ၏ နိုင်ငံရေး မြန်မာနိုင်ငံ၏ သမ္မတ မြန်မာနိုင်ငံ၏ ဒုတိယ သမ္မတ မြန်မာနိုင်ငံ၏ ဝန်ကြီးချုပ် ကိုးကား ပြင်ပလင့်ခ်များ နိုင်ငံတော် သမ္မတရုံးမှ နိုင်ငံတော်၏ အတိုင်ပင်ခံ ပုဂ္ဂိုလ်ဆိုင်ရာ ဥပဒေပြဋ္ဌာန်းချက် ကဏ္ဍ:အောင်ဆန်းစုကြည် ကဏ္ဍ:မြန်မာနိုင်ငံ၏ ဝန်ကြီးချုပ်များ။
စပရင်းဗုတ်တောဆိတ်သည် အရွယ်အစား အလယ်အလတ်ရှိပြီး အဖြူရောင်နှင့် အညိုရောင်ရှိသည့် တောဆိတ် (အန်တီလုပ်) တစ်မျိုး ဖြစ် သည်။
စပရင်းဘော့တောဆိတ်ဟုလည်း အသံထွက်သည်။
အာဖရိကတိုက်တောင်ပိုင်းနှင့် အနောက်တောင်ပိုင်းတွင် တွေ့ရသည်။
တောင်အာဖရိက၊ နမီးဘီးယား၊ ဘော့ဆွာနာနှင့် အင်ဂိုလာနိုင်ငံတို့တွင် တွေ့ရသည်။
Cain, J.W. III; et al. (2004). "Antidorcas marsupialis". Mammalian Species: Number 753: pp. 1–7. doi:10.1644/753. သွင်ပြင်လက္ခဏာ အာဖရိကတိုက်ရှိ အလှပဆုံး ‌တောဆိတ်များတွင် ပါဝင်သည်။
ထို‌တောဆိတ်၏ ‌တောက်ပ‌သော အ‌မွေးများသည် အနီ‌ရောင်သန်းလျက်ရှိ၍ ‌အောက်ခံ အ‌မွေး‌ရောင်မှာ ဖြူသည်။
‌ကျောရိုးတစ်‌လျှောက်‌ အောက်ဘက်သို့လည်း အဖြူစင်းရှိသည်။
စပရင်းဗုတ်‌တောဆိတ်၏ ကွင်းပုံ ဦးချိုများသည် မည်းနက်၍‌ကောက်သည်။
နှစ်ဘက်ညီညာစွာ ‌ထောင်လျက်ရှိသည်။
ထို‌တောဆိတ်မျိုးသည် ‌လေထဲသို့ တဟုန်ထိုးခုန်လွှားနိုင်သည်။
မြန်မာ့စွယ်စုံကျမ်း အတွဲ (၅) ကိုးကား ကဏ္ဍ:ခွာစုံပါသော တိရစ္ဆာန်များ Category:တောင်အာဖရိကနိုင်ငံတွင် တွေ့ရသော နို့တိုက်သတ္တဝါများ Category:ဘော့ဆွာနာနိုင်ငံတွင် တွေ့ရသော နို့တိုက်သတ္တဝါများ Category:အင်ဂိုလာနိုင်ငံတွင် တွေ့ရသော နို့တိုက်သတ္တဝါများ Category:နမီးဘီးယားနိုင်ငံတွင် တွေ့ရသော နို့တိုက်သတ္တဝါများ။
အာဖရိကတိုက်နှင့် အာရှတိုက်တို့တွင် အလွန်နှစ်သက်ဖွယ်‌ကောင်းသည့် ‌တောဆိတ် (အန်တီလုပ်)အမျိုး‌ပေါင်း ‌မြောက်မြားစွာရှိ ‌သေးသည်။
ယင်းတို့အနက် ဂက်ဇယ်‌ဆိတ်တစ်မျိုးသည် အလွန်လှပ‌လေသည်။
ဂက်ဇယ်ဆိတ်များသည် ‌ပေါ့ပါး ‌သေးသွယ်‌သော ကိုယ်လုံးရှိကြသည်။
‌ခြေ‌ထောက်များ မှာလည်း ‌သေးသွယ်သည်။
အဖျားရှူးသွားသည့် ဦးချိုဖျားသည် လှပ‌သော အ‌ကွေ့အ‌ကောက်များနှင့် တွန့်လိမ်လျက်ရှိသည်။
ယင်းတို့၏ သဲ‌ရောင်အ‌မွေးများသည် ‌ချောမွတ်၏။
ဂက်ဇယ်ဆိတ်တို့၏ မျက်နှာတွင် အဖြူစင်း နှစ်ခုရှိ၍ ရှုချင့်စဖွယ် တင့်တယ်သည်။
ထိုအစင်းနှစ်ခုသည် ဦးချိုမှ နှာ‌ခေါင်းဖျား အထိ ‌ရောက်သည်။
ဂက်ဇယ်‌ဆိတ်တို့သည် တိရစ္ဆာန်လောကတွင် အ‌တောက်ပဆုံးနှင့် အလှပဆုံးမျက် လုံးများရှိ ‌သော တိရစ္ဆာန်များဖြစ်ကြသည်။
ထို့‌ကြောင့် ထိုလှပ‌သော မျက်လုံးများအ‌ကြောင်းကို ‌ရှေးအာ‌ရေဗျလကင်္ာဆရာများသည် သူတို့၏ကဗျာများတွင် ထည့်သွင်းချီးကျူးဖွဲ့ဆိုခဲ့ကြ‌လေသည်။
ဂက်ဇယ်‌ဆိတ်များသည် အထူးသဖြင့် သဲကန္တာရ အတွင်း၌ ‌နေကြသည်။
ယင်းတို့သည် ‌ပြေးလွှားရာ၌ လျင်မြန် လှသဖြင့် ခြင်္သေ့နှင့် ချီတာကျားသစ်များပင် လိုက်၍မမှီကြ‌ပေ။
လှပသည့် ဂက်ဇယ်‌ ဆိတ်မျိုး ‌မြောက်အမြားရှိသည့်အနက် လူသိအများဆုံးအမျိုးမှာ ‌ဒေါကပ်ဂက်ဇယ်‌ဆိတ်ဖြစ်သည်။
ထို‌ဂက်ဇယ်‌ဆိတ်မျိုးသည် ၂ ‌ပေမျှပင်မမြင့်တတ်‌ချေ။
‌သေးသွယ်၍ တွန့်လိမ်လျက်ရှိ‌သောဦးချိုများသည် ၁၃ လက်မခန့် ရှည်သည်။
ထို‌ဂက်ဇယ်‌ဆိတ်မျိုးသည် ၃ ‌ပေ၊ ၄ ‌ပေမျှမြင့်‌အောင် ခုန်လွှား သွားနိုင်ကြသည်။
အိန္ဒိယဂက်ဇယ်‌ဆိတ်သည် ‌ဒေါကပ်အရွယ်‌လောက်ပင် ရှိသည်။
ယင်း၌ ‌သေးသွယ်‌သော ကွင်းပုံဦးချို များရှိသည်။
ထိုဦးချိုများသည် အဂင်္လိပ်အက္ခရာကဲ့သို့ ‌ကောက်လျက်ရှိသည်။
ထိုဂက်ဇယ်‌ဆိတ်များသည် ‌ဒေါကပ် ကဲ့သို့ ခုန်လွှား၍မ‌ပြေးနိုင်ကြ‌သော်လည်း အ‌ပြေးတွင် အလွန်မြန်သဖြင့် ‌အာဖရိကအမဲလိုက်ခွေးများပင် ယင်းတို့ကို လိုက်၍မမှီနိုင်‌ချေ။
မြန်မာ့စွယ်စုံကျမ်း အတွဲ (၅) ကိုးကား ကဏ္ဍ:ခွာစုံပါသော တိရစ္ဆာန်များ။
ဝါးတားဗတ်‌တောဆိတ်သည် အာဖရိကတိုက်၊ ဆဟာရသဲကန္တာရ၏ အောက် ဖက်ရှိဒေသများတွင် ကျယ်ပြန့်စွာတွေ့ရသော တောဆိတ် (အန်တီလုပ်) တစ်မျိုး ဖြစ်သည်။
ကိုယ်အရွယ်အစား ကြီးမား၍ ခွန်အား‌ကောင်း‌သည်။
ယင်း၌ အ‌မွေးကြမ်းရှည်များရှိသည်။
ထို‌တောဆိတ်မျိုး၌ အဖိုတွင်သာ ဦးချို‌ပေါက်သည်။
ဦးချိုတွင် ကွင်းများရှိ၏။
ဦးချိုသည် ပထမတွင် ‌နောက်ဘက်သို့‌ကောက်၍ အဖျားနားတွင် တစ်ဖန် ‌ရှေ့ဘက်သို့လန်လျက်ရှိသည်။
အုပ်ဖွဲ့ကာ ‌ရေထဲတွင် ဒူးဆစ်နစ်သည်အထိ‌နေ၍ ‌ရေထဲမှအပင်များကို စား‌သောက်‌လေ့ရှိကြ သည်။
ထို‌တောဆိတ်မျိုးကို ‌ရေနှင့်တစ်မိုင်‌ကျော်မျှ‌ဝေးရာအရပ်ရှိ မတ်‌စောက်သည့် ‌ကျောက်‌တောင်များတွင် ‌တွေ့ရတတ်သည်။
ဂင်းစဗုတ်တောဆိတ်ကို ဂျမ်းဘော့တောဆိတ်၊ ဂင်းစဗုတ်ဆိတ်သမင်၊ ဂျမ်းဘော့ဆိတ်သမင်ဟုလည်း ခေါ်သည်။
အာဖရိကတိုက်တောင်ပိုင်းရှိ ခြောက်သွေ့သောအရပ်များတွင် ကျက်စားသော တောဆိတ် (အန်တီလုပ်) တစ်မျိုး ဖြစ်သည်။
နမီးဘီးယား၊ ဘော့ဆွာနာနှင့် တောင်အာဖရိကနိုင်ငံများတွင် တွေ့ရသည်။
‌ထို‌တောဆိတ်၏ အ‌မွေး‌ရောင်မှာ မွဲပြာ‌ရောင်ဖြစ်သည်။
မျက်နှာနှင့် ‌ခြေ‌ထောက်များတွင် အဖြူနှင့် အမည်း‌ရောင်များသည် ထူးခြားစွာ ကျားလျက်ရှိသည်။
ဂင်းစဗုတ်‌တောဆိတ်၌ ‌ဖြောင့်၍ ရှည်‌သောဦးချိုများရှိသည်။
ရန်သူကို ရဲရင့်ကျင်လျင်စွာ ထိုဦးချိုများနှင့် ခုခံတိုက်ခိုက်တတ်သည်။
‌ မြန်မာ့စွယ်စုံကျမ်း အတွဲ (၅) ကိုးကား ကဏ္ဍ:ခွာစုံပါသော တိရစ္ဆာန်များ Category:နမီးဘီးယားနိုင်ငံတွင် တွေ့ရသော နို့တိုက်သတ္တဝါများ Category:ဘော့ဆွာနာနိုင်ငံတွင် တွေ့ရသော နို့တိုက်သတ္တဝါများ Category:တောင်အာဖရိကနိုင်ငံတွင် တွေ့ရသော နို့တိုက်သတ္တဝါများ။
ဖျောက်ဆိပ်ကြယ်စု () ( သို့မဟုတ် ) သို့မဟုတ် ကြတ္တိကာနက္ခတ် သို့မဟုတ် သူခိုးနက္ခတ် သို့မဟုတ်ညီအစ်မ ခုနှစ်ဖော်ကြယ် သည် ကြယ်အစုအဝေး (open star cluster) ဖြစ်ပြီး အလယ်အလတ်သက်တမ်း ရှိကြသော B-type ကြယ်များ ပါဝင်ကာ တောင်းရပ် ကြယ်စုတန်းတွင် တည်ရှိသည်။
ယင်းသည် ကမ္ဘာမြေနှင့် အနီးဆုံး ကြယ်အစုအဝေးဖြစ်ပြီး ညဘက်ကောင်းကင်တွင် သာမန်မျက်စိဖြင့် မြင်နိုင်သည်။
ထိုကြယ်အစုအဝေးအား ကမ္ဘာတစ်ဝန်း မတူညီသည့် ဓလေ့ထုံးတမ်းစဉ်လာ နာမည်များ မှည့်ခေါ်ကြသည်။
ကြယ်စုအား အပြာရောင် ပူပြင်းသည့် အင်မတန်တောက်ပသောကြယ်များဖြင့် လွှမ်းမိုးထားကာ လွန်ခဲ့သောနှစ်ပေါင်း ၁၀၀ မီလီယံအကြာမှ ဖွဲ့တည်ခဲ့သည်။
တောက်ပသောကြယ်များကြားမှ မှေးမိန်သောဖုန်နယ်မြေသည် ကြယ်အစုအဝေးဖွဲ့တည်စဉ်က လက်ကျန်များဖြစ်သည်။
နက္ခတ္တပညာရှင်များ ခန့်မှန်းချက်အရ ဖျောက်ဆိပ်ကြယ်စုသည် နောင်နှစ်ပေါင်း ၂၅၀ မီလီယံကြာသည်အထိ တည်ရှိမည်ဖြစ်ပြီး ထိုအလွန်တွင်မူ အိမ်နီးနားချင်းများဖြင့် ဒြပ်ဆွဲအားသက်ရောက်ပြီး ပျံ့နှံ့သွားမည်ဖြစ်သည်။
မြန်မာ့ရိုးရာ ဓလေ့အရ မနက် နေမထွက်ခင် အရှေ့ကောင်းကင်တွင် ဖျောက်ဆိပ်ကြယ် ပေါ်သောအချိန်အခါသည် မိုးစတင်ရွာတော့ မည် ဟူသော အဓိပ္ပါယ်ရှိသည်ဖြစ်၍ ရှင်းလင်းထားပြီး လယ်ယာမြေ တို့တွင် မိုးဦးသီးနှံတို့ကို ချထားရတော့မည့် အချိန်ဖြစ်ကြောင်း သတိပေးနှိုးဆော်သော နိမိတ် ဖြစ်သည်။
အမည်နာမ ဇာတ်မြစ် နက္ခတ်ဗေဒ အမည်အားဖြင့် ကြတ္တိကာနက္ခတ်ဟု ခေါ်သည်။
ထိုကြယ်အစုကိုပင် ရည်ညွှန်း၍ မြန်မာအမည် ဖျောက်ဆိပ်ကြယ် သို့မဟုတ် ကြတ္တိကာကြယ်ဟု အနည်းကိန်းဖြင့် ခေါ်ဆိုလေ့ရှိသည်။
"ကြတ္တိကာကြယ် ခုနှစ်သွယ် ကြက်ငယ်စုသလို" ဟုသော ဆိုရိုးရှိသည်။
"တစ်မိုးလုံး ဖျောက်ဆိပ်ချည်းပဲ" ဟူသော မြန်မာစကားပုံရှိသည်။
ကြယ်နက္ခတ်များအကြောင်း မသိသူအား ကြယ်များအကြောင်း မေးသောအခါ တွေ့မြင်ရာ ကြယ်များကို ဖျောက်ဆိပ်ကြယ် ဟုသာ ခေါ်ဆိုနေခြင်း ကိုဆိုလိုသည်။
၎င်း စကားပုံကို ကြည့်ခြင်းအားဖြင့် ကြယ်များအကြောင်း မသိသူများပင်လျှင် ဖျောက်ဆိပ်ကြယ်ကိုတော့ ကြားဖူးကြကြောင်း သိရှိနိုင်သည်။
လေ့လာမှု ရာဇဝင် ကြတ္တိကာနက္ခတ်သည် မြန်မာ့ရိုးရာနက္ခတ် ၂၇ လုံးတွင် တစ်လုံးအပါအဝင်ဖြစ်သည်။
မြန်မာ့စွယ်စုံကျမ်း အကွာအဝေး ပါဝင်မှု သက်တမ်းနှင့် အနာဂတ်ဟောတမ်း အတောက်ပဆုံး ကြယ်များ ဖြစ်နိုင်ခြေရှိသော ဂြိုဟ်များ ကိုးကား ပြင်ပလင့်များ The Pleiades (M45) At the astro-photography site of T. Yoshida. Photos and information on the Pleiades from the University of Calgary Information on the Pleiades from SEDS Information and images from the Anglo-Australian Observatory NightSkyInfo.com: The Pleiades Maya Astronomy Doppler Imaging: Results first Doppler image of a Pleiades solar-type G dwarf – HII314, Strassmeier & Rice 2001, A&A 377, 264 Dark Atmospheres Photography (deep nebulosity exposure) WEBDA open cluster database webpage on Pleiades cluster – E. Pauzen (Univ. Vienna) The Pleiades (M45) at Constellation Guide Warburg Institute Iconographic Database (over 50 medieval and early modern images of the Pleiades) ကဏ္ဍ:ကြယ်များ ကဏ္ဍ:ပြိဿ နက္ခတ်တာရာ။
NGC 4125 သည် ကြယ်စုတန်း Draco မှ ဘဲဥပုံစံ ဂယ်လက်ဆီ ဖြစ်သည်။
NGC 3059 သည် ကရိနာ ကြယ်စုတန်းမှ ခရုပတ်ပုံစံ ဂယ်လက်ဆီဖြစ်သည်။
ယင်းအား ၁၈၃၅ ဖေဖော်ဝါရီ ၂၂ တွင် ဂျွန် ဟာရှယ်မှ ရှာဖွေတွေ့ရှိခဲ့သည်။
New General Catalog Objects: NGC 3050 - 3099 ကိုးကား Category:ကရိနာ (ကြယ်စုတန်း)။
Redirectဟပ်ဘယ် အာကာသ တယ်လီစကုပ်။
Redirectပင်မ အစီအစဉ် အတွင်းရှိကြယ်။
Garage punk သည် garage rock နှင့် punk rockတို့ လွှမ်းမိုးထားသော တီးဝိုင်းများ၏ ဂီတဖြစ်သည်။
ဤအမျိုးအစား၏ တီးဝိုင်းအများစုကို 60s garage အဖြစ်တွေ့မြင်နိုင်သည်။
B. Bryan. Please Explain: What is Garage Punk? MTV Iggy. Feb. 4, 2013. http://www.mtviggy.com/articles/please-explain-garage-punk/ Garage Punk Defined. Boston com. http://www.boston.com/community/forums/arts-and-entertainment/music/general/garage-punk-defined/10/7715960 သို့သော် ထိုခေတ်အခါက တိကျသော အသံအဖြစ်ပြန်လည်ကူးယူးဖော်ပြရန်မလိုပေ။
garage punk ၏ ဝိသေသလက္ခဏာများမှာ dirty, choppy guitar အသံများဖြင့် တီးခတ်ထားပြီး စာသားများမှာ ပုန်ကန်လိုခြင်းများ ပါဝင်သည်။
တီးခတ်ထားသည့်တီးဝိုင်းများမှာ independent record labels များမှဖြစ်ပြီး (သို့) လက်မှတ်မထိုးထားသည့် တီးဝိုင်းများဖြစ်သည်။
garage punk တီးဝိုင်းများသည် သူတို့ကို hardcore punk မှဝေးကွာပြီး များသောအားဖြင့် တိကျသော ယဉ်ကျေးမှုသို့ မစွဲမြဲပေ။
စိတ်ကူးစိတ်သန်းများမှာ punk ၏အခြားယဉ်ကျေးမှုများနှင့် မဆက်စပ်ပေ။
ဤစကားရပ်သည် တစ်ခါတစ်ရံတွင် 60s garage တီးဝိုင်းများသို့ ရည်ညွန်းသည်။
ပြန်လည်ရှင်သန်လာသောတီးဝိုင်းများမှာ သူတို့ကို တုပြိုင်စေသည်။
သမိုင်းကြောင်း အစောပိုင်းအသုံးပြုသော ဝေါဟာရသည် 60 garage rock တီးဝိုင်း၏ ၁၉၇၃ Nuggets LP သီချင်းကို ဖော်ပြရန် Lenny Kaye ၏ track-by-track ပေါ်ပေါက်လာခဲ့သည်။
classic garage punk the Shadows of Knigt ဟုဆိုသကဲ့သို့ ထိုခေတ်က garage တီးဝိုင်းများကို ဖော်ပြရန် အသုံးပြုခဲ့သည်။
မည်သို့ပင်ဆိုစေ မကြာခဏ နောက်ပိုင်းကာလမှ တီးဝိုင်းများကို ရည်ညွန်းထားသည်။
များသောအားဖြင့် ၁၉၇၀နောက်ပိုင်းမှ ဖြစ်သည်။
လတ်တလောတွင် garage punkသည် ၉၀ နောက်ပိုင်း ၂၁ ရာစု အစောပိုင်းနှစ်များတွင် ကျော်ကြားလာခဲ့သည်။
Allmusic အဆိုအရ အမေရိကမှ ၉၀ punk ရှင်သန်ခြင်း mainstream ကို ရိုက်ခတ်စေခဲ့သည်။
the punk-pop wing မတိုင်မီ ကွဲပြားသော punk များသည် indie-rock underground ထဲတွင် ပုံသဏ္ဌာန်ပေါ်လာခဲ့သည်။
ယေဘုယျအားဖြင့် garage punk သည် punk pop၏ melodic ကဲ့သို့ မနီးစပ်ပေ။
garage punk သည် Detroit မှ protopunk တီးဝိုင်း၏ The Stooges နှင့် MC5တို့ရေးဆွဲထားသည်။
အဓိကလွှမ်းမိုးသည့်ပုံစံမှာ ကွဲပြားသော sonic background မှဖြစ်ပေါ်လာခဲ့သည်။
သို့သော်လည်း အများအားဖြင့် ယိုယွင်းသော ဘဝနေထိုင်မှုပုံစံများနှင့် ဆက်စပ်နေသည်။
သို့သော် တကယ် rocker များ၏နေပုံထိုင်ပုံနှင့်လည်းဆက်စပ်နေသည်။
တီးဝိုင်းများမှာ Motorhead, New York Dollနှင့် မှတ်တမ်း The Damned ၏ Damned Damned Damned နှင့် The Stooges ၏ Raw Power တို့ဖြစ်ပြီး ပုံစံ၏ဖွံ့ဖြိုးတိုးတက်မှုအတွက် စမ်းသပ်ချက်ဖြစ်သည်။
အရေးပါသော အလျင်ကျသော ဥပမာများမှာ ၁၉၇၀အစောပိုင်း Detroit မှ Death တီးဝိုင်းနှင့် Boston တီးဝိုင်း The Modern Lovers တို့ဖြစ်သည်။
၁၉၆၀ garage တီးဝိုင်းများရှိနေစဉ်တွင် နောက်ဆုံးကျသော လွှမ်းမိုးမှုများဖြစ်သည်။
အစောပိုင်းUK punk တီးဝိုင်းများမှာ The Clash ဖြစ်ပြီး သူတို့၏ပုံစံကို garageတီးဝိုင်းဟု ဖော်ပြသည်။
The Clash ၏ထူးခြားသော သီချင်းမှာ ပထမဆုံး album The Clash မှ Garageland ဖြစ်ပြီး အခိုင်အမာဆိုထားသည်မှာ "ကျွန်တော်တို့ဟာ garageတီးဝိုင်းဖြစ်ပါတယ်၊ garage land မှ ဆင်းသက်လာပါတယ်" ဟုဆိုသည်။
punkနှင့် garage rock တို့စတင်နေစဉ် တစ်ခါတစ်ရံတွင် ၁၉၆၀ soul music, beat music, surf music, power pop, hardcore punkနှင့် psychedelia မှ အစိတ်အပိုင်းများပေါင်းစပ်ထားသည်။
များသော garage punk ဂီတသမားများမှ လူဖြူများ၊ working class၊ ဆင်ခြေဖုံးတွင် နေထိုင်သော ဆယ်ကျော်သက်များပါဝင်သည်။
ပထမဆုံး garage punk တီးဝိုင်းမှ အချို့မှာ ၈၀နောက်ပိုင်းနှင့် ၉၀အစောပိုင်းမှဖြစ်ပြီး Sub Pop labelနှင့် လက်မှတ်ထိုးခဲ့ကြသည်။
New Bomb Turks, The Oblivian, The Gories, Subsonics, The Mummies, The Dirtbombsနှင့် The Humpers စသောတီးဝိုင်းများသည် ၁၉၉၀နှင့် ၂၀၀၀ ကိုဖြတ်သန်း၍ ထိုပုံစံအတွက် ပရိသတ်များတည်ရှိစေရန် ဆက်လက်ထိန်းသိမ်းခဲ့သည်။
NGC 5544 သည် ကြယ်စုတန်း ဘိုးတီမှ ခရုပတ်ပုံစံ ဂလက်ဆီ ဖြစ်သည်။
ယင်းသည် NGC 5545 နှင့် ချိတ်ဆက်နေသည်။
NGC 5545 သည် ခရုပတ်ပုံစံ ဂယ်လက်ဆီဖြစ်ပြီး ဘိုးတီ ကြယ်စုတန်း၌ တည်ရှိကာ NGC 5544 နှင့် ချိတ်ဆက်နေသည်။
ကိုးကား ပြင်ပလင့် Distance Image NGC 5545 http://seds.org/ Database references Simbad data ကဏ္ဍ:ဘိုးတီ။
300px 250px|"The Wreck of the Birkenhead" (ca 1892) by Thomas M Hemy. 300px|The Wreck of the Birkenhead (1901) by Charles Dixon. The HMS Birkenhead was a British troop carrier that sank on 25 February 1845 near Cape Town, South Africa. Only 193 of the 643 people on board survived. Category:သင်္ဘောများ။
NGC 5068 သည် ဗာဂိုးကြယ်စုတန်းမှ ခရုပတ်ပုံစံ ဂယ်လက်ဆီဖြစ်သည်။
ယင်းသည် အကွာအဝေးအားဖြင့် အလင်းနှစ် ၂၂ မီလီယံရှိပြီး အကျယ်အားဖြင့် အချင်း အလင်းနှစ် ၄၅၀၀ ရှိသည်။
သင်္ကြန်မိုးသည် ၁၉၈၄ ခုနှစ်က ရိုက်ကူးခဲ့သော မြန်မာရုပ်ရှင် ဇာတ်ကား တစ်ကား ဖြစ်ပြီး ၁၉၈၅ ခုနှစ် မြန်မာ့ ရုပ်ရှင် ထူးချွန်ဆုပေးပွဲတွင် ဇာတ်ကားဆု၊ ဒါရိုက်တာဆု နှင့် ဓာတ်ပုံဆု အကယ်ဒမီ ဆု ၃ ခု ရရှိခဲ့သော ဇာတ်ကား တစ်ကား ဖြစ်သည်။
မန္တလေး သင်္ကြန်ကို နောက်ခံထား၍ ရိုက်ကူးထားပြီး သင်္ကြန်မိုး ဇာတ်ကားမှ ရုပ်ရှင်ဇာတ်ဝင် တေးသီချင်းများမှာ နှစ် ၂၀ ကျော် ကြာသည့်တိုင်အောင် သင်္ကြန် သီချင်းများ အဖြစ် ပရိသတ်များ အကြားတွင် ရေပန်းစားလျက် ရှိသည်။
ဇာတ်လမ်း အမည်ဖြစ်သော သင်္ကြန်မိုး တေးသီချင်းကို တေးရေးဆရာ အဉ္စလီမောင်မောင် က ရေးဖွဲ့ ပေးခဲ့သည်။
ဇာတ်လမ်း ဂီတသမား တစ်ဦးဖြစ်သော စန္ဒရားငြိမ်းမောင်မှာ သူဌေးသမီး ခင်ခင်ထားနှင့် ချစ်ကြိုက်ခဲ့သည်။
ငြိမ်းမောင်မှ ခင်ခင်ထားအား ခိုးပြေးရန် ချိန်းဆိုထားသော နေ့တွင် အချိန်မီ ရောက်မလာနိုင်ခဲ့ဘဲ ခင်ခင်ထား၏ မိဘများမှ ပြန်လည် ခေါ်ယူသွားကာ မိဘချင်း သဘောတူထားသူနှင့် ပေးစားခဲ့သည်။
ငြိမ်းမောင်မှာ အိမ်ထောင်ကျ၍ သက်ထွေးဆိုသော သားတစ်ဦး မွေးဖွားခဲ့သည်။
ခင်ခင်ထားမှာလည်း နွယ်နွယ်ဆိုသော သမီးတစ်ဦး မွေးဖွားခဲ့သည်။
သင်္ကြန်ပွဲတော် နီးကပ်လာသော အခါ သက်ထွေးတို့၏ မိတ်ဆွေ ကိုလတ်သည် မန္တလေးသို့ ရောက်လာခဲ့သည်။
သင်္ကြန်ပွဲတော်တွင် အလှပြကားဖြင့် လှည့်လည် ဖျော်ဖြေရန် သီချင်းတိုက်နေစဉ် ကိုငြိမ်းမောင်မှ သက်ထွေးနှင့် အတူ တီးမှုတ်မည့် သူများမှာ ခင်ခင်ထား၏ သားသမီးများ ဖြစ်ကြောင်း သိရှိသွားသဖြင့် သက်ထွေးအား ဆက်မလုပ်ရန် တားမြစ်ခဲ့သည်။
သင်္ကြန် အတက်နေ့တွင်မှ သက်ထွေးက သူ၏ ဖခင် ကိုငြိမ်းမောင်၏ အရက်ကို ယူသောက်ရာမှ သားအဖချင်း စကားများကြသည်။
နောက်ဆုံးတွင် ကိုငြိမ်းမောင်မှ သက်ထွေးအား နောက်ဆုံးညတွင် ဖျော်ဖြေခွင့် ပေးလိုက်သည်။
ကိုလတ်မှ နွယ်နွယ်အား အတက်နေ့ညတွင် ဖွင့်ပြောမည်ဟု ပြောထားပြီး မဏ္ဍပ်သို့ အရောက်တွက် အထုပ် တစ်ထုပ် လက်ဆောင်ပေးခဲ့သည်။
အထုပ်ထဲတွင် သက်ထွေး၏ နွယ်နွယ်အား ချစ်ကြောင်း ရေးသားထားသော ဒိုင်ယာရီကို ထည့်သွင်း ပေးခဲ့သဖြင့် သက်ထွေးနှင့် နွယ်နွယ်တို့ အဆင်ပြေ သွားကြသည်။
ဇာတ်ဆောင်များ ငြိမ်းမောင် အဖြစ် နေအောင် ခင်ခင်ထား အဖြစ် ခင်သန်းနု သက်ထွေး အဖြစ် ဇင်ဝိုင်း နွယ်နွယ် အဖြစ် မေသန်းနု ကိုလတ် အဖြစ် ဇော်ဝမ်း မြခက်အဖြစ် သီတာသိမ့် ဆုများ သင်္ကြန်မိုး ရုပ်ရှင်ဇာတ်ကားသည် ၁၉၈၅ ခုနှစ် မြန်မာ့ရုပ်ရှင် ထူးချွန်ဆု ပေးပွဲတွင် အကောင်းဆုံး ဇာတ်ကားဆုကို လည်းကောင်း၊ အကောင်းဆုံး ဒါရိုက်တာဆုကို မောင်တင်ဦးမှ လည်းကောင်း၊ အကောင်းဆုံး ဓာတ်ပုံဆုကို ချစ်မင်းလူ မှလည်းကောင်း အသီးသီး ရရှိခဲ့သည်။
ရိုက်ကူးခြင်း ဤဇာတ်ကားကို ရီမြင့်ရုပ်ရှင်ထုတ်လုပ်ရေးက ရိုက်ကူးခဲ့​သော်လည်း ရုပ်ရှင်ထူးချွန်ဆု​ပေးပွဲတွင် ဇာတ်ကားဆု ရ​သော် သူရိယပညာရုပ်ရှင်က ရခဲ့သည်။
မန္တလေးရုပ်ရှင်ကုမ္ပဏီဒါရိုက်တာ အဖွဲ့ဝင် မိသားစုများမှ ဆင်းသက်လာ​သော ရီမြင့်ရုပ်ရှင်ထုတ်လုပ်ရေးသည် ထိုအချိန်က အစိုးရ၏ စီးပွားရေးမူအရ ပြည်ပကဖလင်ကို ဝယ်လို့မရ​သော​ကြောင့် ထုတ်ဝေခွင့်ရှိ​သော ရုပ်ရှင် ကုမ္ပဏီတွေနာမည်ယူကာ အစိုးရဆီမှ ဖလင်ဝယ် ရိုက်ကူးရခဲ့ခြင်းဖြစ်သည်။
ထို့​ကြောင့် မင်းသား တက္ကသိုလ်မျိုးချစ်နဲ့ မင်းသမီး ခင်အုန်းမြင့်တို့ ပိုင်​သော သူရိယပညာရုပ်ရှင်အမည်နှင့် ထုတ်ခဲ့ရသည်။
​ဒေါ်ခင်အုန်းမြင့်သည် ခင်သန်းနု၏ မိခင်​နေရာမှ ဝင်​ရောက်ရိုက်ကူးခဲ့သည်။
ရိုက်ကွင်းကို မန္တလေးဆိုင်းတန်းရပ်ရှိ ရီမြင့်ရုပ်ရှင် အဆောက်အအုံနှင့် ပွဲကုန်းရပ်ရှိ ဒေါက်တာသိန်းအောင်တိုက်တွင် ရိုက်ကူးခဲ့ကာ စန္ဒရားကိုငြိမ်းမောင်အိမ်အတွင်းခန်းကို ရန်ကုန်ရှိ စိန်မောင်စတူဒီယိုတွင် ရိုက်ကူးခဲ့သည်။
ဤကားကို ဝတ္ထု ခင်မောင်အေး (မန္တလေး)ဟု ဖော်ပြခဲ့​သော်လည်း ဒါရိုက်တာမောင်တင်ဦး၏ ဇာတ်လမ်းသာ ဖြစ်မည်ဟု ဆိုကြသည်။
ခင်မောင်အေး (မန္တလေး)သည် ထိုစဉ်က သတင်းနှင့်စာနယ်ဇင်း ကော်ပိုရေးရှင်းတွင်ဦးဆောင်ညွှန်ကြားရေးမှူး တာဝန်ထမ်းဆောင်​နေ​သော ဗိုလ်မှူးကြီးတယောက် ဖြစ်ကာ ဒေါ်အောင်ဆန်းစုကြည်၏ အစ်ကိုတဝမ်းကွဲ တော်သည်။
ထိုစဉ်က ဦးခင်​မောင်​အေး တန်ခိုးထွား​နေချိန်ဖြစ်၍ ဝတ္ထုဇာတ်လမ်းတင်ရာမှာ ချောချောမွေ့မွေ့ ခွင့်ပြုချက်ရရန် ခင်မောင်အေး (မန္တလေး) ဝတ္ထုဟုဆိုကာ နာမည်တပ်ခဲ့​ကြောင်း ​ပြောဆိုခဲ့ကြသည်။
ဤဇာတ်ကားကို စပြချိန်တွင် မျက်နှာသစ်သရုပ်​ဆောင်များနှင့် ရိုက်ကူးထား၍ သိပ်မ​အောင်မြင်​သော်လည်း ​နောက်ပိုင်းတွင် အင်မတန်​အောင်မြင်ခဲ့သည်မှာ ယ​နေ့ထက်တိုင်ဖြစ်သည်။
ဇာတ်ကားထဲတွင် ပါဝင်​သော အမျိုးသမီးများ၏ကျွန်​တော် ဆို​သောစကားကို ဆင်ဆာဖြတ်ခံခဲ့ရသည်။
NGC 3223 သည် ကြယ်စုတန်း အန်သလီယာမှ မှေးမှိန်သော ခရုပတ်ပုံစံ ဂယ်လက်ဆီ ဖြစ်သည်။
ကိုးကား ကဏ္ဍ:အန်သလီယာ။
စိန်ခလုတ် ခေါ် သင်္ဘောခြစ်၏ အနောက်ဘက်ပုံ စိန်ခလုတ် (သို့မဟုတ်) သင်္ဘောခြစ် သည် မြန်မာလူမျိုးတို့ မိရိုးဖလာ အသုံးပြုကြသည့် သင်္ဘောခြစ်ဖြစ်သည်။
ဗျက် ၁၁ လက်မခန့်ရှိ သစ်သား ၂ချောင်းကို ဘောင်ကွပ်ပြီး အလွန်ချွန်ထက်သော အသွားများ ဖောက်ထားသည့် ကြေးနီနှင့်သွပ် ရောစပ်ထားသော ကြေးဝါပြား အခုံးကို အလယ်တွင်ခွ၍ တပ်ထားသည်။
မွှေကြော်များနှင့် အသုပ်ပွဲများအတွက် အသီးအရွက်များကို ဤခြစ်ဖြင့် ခြစ်လေ့ရှိကြသည်။
ဤခြစ်သည် လက်ချောင်းလေးများကို ထိခိုက်နိုင်၍ သတိထားရသည်။
အကိုးအကား Category:အိမ်သုံးပစ္စည်းများ။
thumb|သူတစ်ပါးပြောသောစကားကို အာရုံစိုက်ကာ နားထောင်နေသော အမျိုးသမီးတစ်ဦး နားထောင်ခြင်းဟူသည် ကြားရအောင် အားထုတ်ခြင်းဟုသာ ထင်တတ်ကြသည်။
အခြားသောအဓိပ္ပာယ်မှာ နာခံခြင်း၊ လိုက်နာခြင်း၊ နာယူခြင်းပင် ဖြစ်သည်။
မြန်မာအဘိဓာန်အကျဉ်းချုပ် အတွဲ ၂ ဤဆောင်းပါးတွင် နားထောင်ခြင်းအလေ့ဆိုသည်မှာ အထက်ပါ အဓိပ္ပာယ်နှစ်မျိုးစလုံးနှင့် သက်ဆိုင်သည်။
"ကြားရအောင် အားထုတ်သည်"ဟု ဆိုရာတွင် ကြားရရုံနှင့်မပြီး၊ ထိုကြားထားသော အကြောင်းအရာကို စွဲမှတ်ထင်ကျန်လျက် အလိုရှိတိုင်း အသုံးချနိုင်ရန်လည်း တစ်ပြိုင်နက် အာရုံစူးစိုက်ကာ မှတ်သားရပေဦးမည်။
ထို့ပြင် ကြားနာမှတ်သားထားသော ထိုအကြောင်းအရာတို့မှ လိုက်နာကျင့်သုံးဖွယ်တို့ကိုလည်း လိုက်နာဆောင်ရွက်မှသာလျှင် နားထောင်ရကျိုး၊ မှတ်သားရကျိုးနပ်ပေလိမ့်မည်။
သု၊ စိ၊ ပု၊ ဘာ၊ ဝိ၊ လိ၊ သိ၊ ဓာ သု၊ စိ၊ ပု၊ ဘာ၊ ဝိ၊ လိ၊ သိ၊ ဓာ၊ အက္ခရာစွဲသုံး၊ ဤရှစ်လုံးကို၊ သီကုံးပန်းသွင် နေ့တိုင်းဆင်လော့။
အထက်ပါ ကဗျာသည် အင်းဝခေတ်၌ ပေါ်ထွန်းခဲ့သော ရဟန်းစာဆိုတော်ကြီး ရှင်မဟာရဋ္ဌသာရ ရေးစပ်ခဲ့သည့် ကဗျာတစ်ပုဒ်ဖြစ်သည်။
အဆိုပါ သု၊ စိ၊ ပု၊ ဘာ၊ ဝိ၊ လိ၊ သိ၊ ဓာ ဟူသော အက္ခရာရှစ်လုံးတို့သည် ပါဠိဝေါဟာရရှစ်လုံး၏ အစအက္ခရာများကို ဖော်ပြထားခြင်း ဖြစ်သည်။
"ပညာလိုလားသော စာသင်သားတပည့်သားတို့သည် ၎င်းအက္ခရာရှစ်လုံးကို ခေါင်းတွင် ပန်းပန်ထားသကဲ့သို့ အမြဲမသွေ လိုက်နာစွဲသုံးနေရမည်" ဟုဆိုလိုပေသည်။
တစ်နည်းအားဖြင့် ထိုအက္ခရာရှစ်လုံးသည် ပညာရရာရကြောင်း နည်းလမ်းရှစ်သွယ်ဟုပင် ဆိုနိုင်သည်။
ထိုပါဠိစကားလုံးတို့မှာ အောက်ပါအတိုင်း ဖြစ်သည်။
သု = သုနေယျ၊ ကြားနာရ၏။
စိ = စိန္တေယျ၊ ကြံရာ၏။
ပု = ပုစ္ဆေယျ၊ မေးရာ၏။
ဘာ = ဘာသေယျ၊ ပြောဆိုရာ၏။
ဝိ = ဝိစာရေယျ၊ စူးစမ်းဆင်ခြင်ရာ၏။
လိ = လိခေယျ၊ ရေးမှတ်ရာ၏။
သိ = သိက္ခေယျ၊ လေ့ကျင့်ရာ၏။
ဓာ = ဓာရေယျ၊ နှုတ်တက်ဆောင်ရာ၏။
ပညာရကြောင်းနည်းလမ်းများတွင် ကြားနာခြင်း(ဝါ) နားထောင်ခြင်းသည် အရေးပါဆုံးဖြစ်၍ ရှေ့ဆုံးမှ ဖော်ပြထားခြင်းပင် ဖြစ်သည်။
ဤဆောင်းပါးတွင်မူ သု = သုနေယျ၊ ကြားနာရာ၏ ဟူသော နည်းလမ်းအကြောင်းကိုသာ ရှင်းမည်ဖြစ်သည်။
နားမထောင်ခြင်း၏ ဆိုးကျိုးများ ပညာရေး ကျောင်းပညာရေးတွင် မိမိတို့ နားမလည်သေးသော စာတို့ကို ဆရာ၊ ဆရာများက သင်ကြားပြသပေးကြပေသည်။
ထိုသို့သင်ကြားပြသခြင်းသည် ပြောပြခြင်းပင်ဖြစ်သည်။
ပြောပြသူ၏ ပြောစကားကို နားထောင်သူက နားမထောင်တတ်လျှင် ပြောပြသူ၏ ဆိုလိုချက်ကို မည်သို့မျှ သဘောမပေါက်နိုင်ချေ။
ပြောသွားသည့် အချက်များကိုလည်း မမှတ်မိနိုင်ချေ။
ဆရာ၊ ဆရာမတို့ ပြောပြသည်ကို နားမထောင်တတ်ဘူးဆိုလျှင် သူတို့သိနားလည်စေချင်သော အချက်ကို သိနိုင်ပါဦးမည်လော။
တစ်နည်းအားဖြင့် သင်ပြပေးသော သင်ခန်းစာကို ကောင်းကောင်းနားလည်သဘောပေါက်မည် မဟုတ်ပါ။
ထို့ကြောင့် နားထောင်ခြင်းသည် အလွန်အရေးပါသော အလေ့အကျင့်ကောင်းတစ်ခုဖြစ်သည်။
စီးပွားရေး ဝယ်သူနှင့် အရောင်းအဝယ်လုပ်ရာတွင် အရောင်းသမားအများစုသည် အလွန်အကျွံ စကားပြောတတ်ကြသည်။
ဝယ်သူကို မေးခွန်းထုတ်ရမည့်အစား၊ ဝယ်သူ၏စကားကို နားထောင်ရမည့်အစား သူတို့ကချည်း ပြောနေတတ်ကြသည်။
နားထောင်ခြင်း၏ အကျိုးတရားများ ပညာရေး မိမိအား ပြောပြနေသူကို စိုက်ကြည့်ပြီးသူပြောသမျှ စကားလုံးများကို အမိအရဖမ်းကာ နားထောင်နိုင်လျှင် ပြောသမျှစကားလုံးအားလုံးနီးပါးသည် မိမိဦးနှောက်ထဲသို့ ရောက်နိုင်သည်။
စိတ်ဝင်တစားနှင့် အာရုံစူးစိုက်နားထောင်သည့်အတွက် အချက်အလက်အစီအစဉ်များနှင့်တကွ အသေးစိတ်အချက်အလက်များကိုပါ မှတ်မိနိုင်ပေသည်။
ဦးတင်ဦး(ကျူရှင်)၏ ကျောင်းသားဘဝတွင် ကျောင်းစနေချိန်မှ တက္ကသိုလ်ရောက်သည်အထိ စာမေးပွဲတိုင်း၌ ပထမချည်း ရခဲ့သည်။
ဒုတိယတစ်ကြိမ်မျှမရဖူးသောဟူ၏။
အခြားသူများကဲ့သို့ စာအုပ်နှင့် မျက်နှာမခွာဘဲ စာကျက်နေသည်ကိုလည်း မမြင်ရ။
စာမေးပွဲတွင်တော့ ပထမချည်းပဲ ရသည်။
ဤသည်မှာ သူ၏ လူအများမသိသော အလေ့အကျင့်ကောင်းတစ်ခုကြောင့်ပင် ဖြစ်သည်။
ထိုအလေ့အကျင့်သည်ကား သူတစ်ပါး ပြောသည်ကို နားစိုက်ထောင်တတ်ခြင်း ဖြစ်သည်။
သို့ဖြစ်၍ နားထောင်တတ်ခြင်းသည် ကျောင်းပညာရေးတွင် ထူးချွန်စေနိုင်သော အကြောင်းရင်းတစ်ရပ်ဖြစ်ပေသည်။
ဦးသာညွန့်၏ မှတ်ဉာဏ်ထက်သန်စေလိုသော် စာအုပ်တွင် သတင်းစာဆရာ၊ ဘာသာပြန်ဆရာနှင့် ကျမ်းပြုပုဂ္ဂိုလ်လည်းဖြစ်သော ဆရာကြီးရွှေဥဒေါင်း၏ စာပေလေ့လာခဲ့ပုံ၊ မှတ်ဉာဏ်ထက်သန်အောင် လေ့ကျင့်ခဲ့ပုံများကို ဆရာကြီးက ဦးသာညွန့်ကို အောက်ပါအတိုင်း ပြောပြပါသည်။
"ဆရာ့ကို စာပေ စပြီးသင်ကြားပေးတာကတော့ဖခင်ကြီးပါပဲ။
ဆရာသုံးနှစ်သားအရွယ်လောက်မှာ ဖခင်ကြီးက လမ်းသွားရင် ပခုံးပေါ်ထမ်းပြီး သွားလေ့ရှိတယ်။
ဒီလိုထမ်းချီသွားရင်း စာပေအတိုအထွာကလေးများ သင်ပေးခဲ့တယ်။
အဲဒီအချိန်ကစပြီး ဖခင်ကြီး သင်ပေးတာမှန်သမျှကို နှုတ်တက်သင်အံယူခဲ့တာပါပဲ။
ဆရာ ၁၀ နှစ်၊ ၁၁ နှစ်အရွယ်မှာ ဖခင်ကြီးက ဆရာ့ကို ထမ်းပြီး လမ်းလျှောက်တုန်းပဲ ရှိသေးတယ်။
ဆရာတို့ခေတ်တုန်းကတော့ ၁၄ နှစ်၊ ၁၅ နှစ် အရွယ်တွေဟာ လုံချည်ကွင်းသိုင်းတုန်းကိုးကွယ့်။
ဒါနဲ့ ဒီ ၁၀ နှစ်၊ ၁၁ နှစ်အရွယ်မှာ ဖခင်ကြီးက သင်္ဂြိုဟ်သင်ပေးတော့ သင်္ဂြိုဟ်စိတ်ပိုင်းကို ဖခင်ကြီးရဲ့ ပခုံးပေါ်မှာပဲ တတ်လာခဲ့တယ်ကွယ့်။
" သို့ဖြစ်ရာ ဆရာကြီးရွှေဥဒေါင်းသည် သူ၏ဖခင်ကြီး ပြောပြသမျှ၊ သင်ပေးသမျှကို မည်သည့်စာအုပ်ထဲတွင်မျှချမရေးဘဲ၊ မည်သည့်စာမေးပွဲမျှ မဖြေဆိုဘဲ သင်္ဂြိုဟ်နှင့်အတူ အခြား စာတိုပေစများကို အာဂုံရခဲ့သည်မှာအာရုံစူးစိုက်လျက် နား​ထောင်ခဲ့သောကြောင့်ပင် ဖြစ်သည်။
thumb|နဂါးမောက်သီး Pitaya fruit အမည်ရှိပြီး dragon fruit ဟု အများစုက ခေါ်ကြသည်။
မြန်မာလို နဂါးမောက်သီး ဟုခေါ်သည်။
နဂါးမောက်သီး၏ မူရင်းဒေသမှာ အမေရိကန် တောင်ပိုင်းနှင့် အလယ်ပိုင်းဖြစ်သည်။
နဂါးမောက်သီးကို ကမ္ဘာတစ်ဝန်းရှိ အပူပိုင်းဒေသ ရာသီဥတုရှိရာ နေရာအနှံ့အပြားတွင် စိုက်ပျိုးဖြစ်ထွန်းသည်။
နဂါးမောက်ပင်များသည် အမြင့်ပေ ၂၀ခန့် အထိသာ မြင့်တက်တတ်သည်။
ပူအိုက်ပြီး မိုးရေချိန်များသည့်ဒေသတွင် ရှင်သန်ဖြစ်ထွန်းသည်။
အေးမြသည့် ဆောင်းရာသီတွင် အပင်သေတတ်ပြီး အပူချိန်မြင့်မားသော အပူပိုင်းဒေသကို နှစ်သက်သည်။
အရှေ့တောင်အာရှ၊ မက္ကဆီကို၊ မလေးရှား၊ ဗီယက်နမ်နှင့် အစ္စရေးနိုင်ငံတို့တွင် စီးပွားဖြစ် စိုက်ပျိုးသည်။
မြန်မာနိုင်ငံတွင်လည်း မိတ္ထီလာမြို့ဝန်းကျင်နှင့် ရန်ကုန်တိုင်းဒေသကြီး သံလျင်မြို့ဝန်းကျင်တို့တွင် စီးပွားဖြစ် စိုက်ပျိုးကြသည်။
မြန်မာအမည် - နဂါးမောက်သီးပင် အင်္ဂလိပ်အမည်- Dragon fruit ရုက္ခဗေဒအမည်- Selenicereus (former- Hylocerus) sprecies မျိုးရင်း - Cactaceae (ကန္တာရဆူးပင်) နည်းစနစ်ကျ စိုက်ပျိုးခြင်း နဂါးမောက်သီးမှာ မြန်မာနိုင်ငံအတွက် သစ်သီးပင် အသစ် တစ်မျိုးဖြစ်သည်။
ဈေးကွက် အလားအလာကောင်း သဖြင့် စီးပွားဖြစ် စိုက်ပျိုးနိုင်သော သီးနှံ တစ်မျိုးဖြစ်သည်။
အသီး ပုံသဏ္ဌာန်နှင့် အသီးအခွံ အရောင်(အနီနှင့်ပန်းရောင်) မှာ ဆွဲဆောင်မှု ရှိသဖြင့် အိမ်နှင့် စားသောက်ဆိုင်များပန်းခြံများတွင် အလှပင်အဖြစ် စိုက်ပျိုးနိုင်သည်။
မူရင်းဒေသ မျိုးစု(Hylocerus) အောက်တွင်မျိုးစိပ်ပေါင်း(၂၆)ခုရှိရာ မျိုးစိတ်အလိုက် မူရင်းဒေသကွဲပြားပါသည်။
စီးပွားဖြစ်စိုက်ပျိုးလျက်ရှိသောမျိုးများ၏ မူရင်းဒေသမှာ မက္ကဆီကိုနိုင်ငံအလယ်ပိုင်းဒေသဖြစ်သည်။
ရာသီဥတု ရေငတ်ဒဏ်ခံနိုင်သော ရှားစောင်းနွယ်ဝင် အပင်မျိုးဖြစ်သည်။
ပူနွေးသော ရာသီဥတုကို ကြိုက်နှစ်သက် သည်။
နေရောင်ခြည်ကောင်းစွာ ရရှိသောနေရာဒေသ များတွင် ကောင်းစွာဖြစ် ထွန်းသည်။
အနိမ့်ဆုံးအပူချိန်( -၂) ဒီဂရီ စင်တီဂရိတ် အထိ ခံနိုင်ရည် ရှိသည်။
မြေအမျိုးအစား နဂါးမောက်ပင် စိုက်ပျိုးရန် သင့်တော်သောမြေချဉ်ငံကိန်း pH မှာ(၆)ဖြစ်သည်။
ရေစီးစိမ့်မှုကောင်းသောမြေမျိုး တွင်ကောင်း စွာဖြစ် ထွန်း သည်။
အပင်အမျိုးအစား တွယ်တက်ပင်နှင့်မြေပေါ်တွားသွား ၍ ပေါက်သောရေငတ် ဒဏ်ခံနိုင်သော ရှားစောင်း မျိုးနွယ်ဝင်အပင်ဖြစ်သည်။
ပင်စည်သုံးမြှောင့်ပုံရှိသည်။
ပင်စည် အနားတွင် ဆူးငယ် များ ရှိသည်။
မျိုးအလိုက် ဆူး အတိုအရှည်နှင့် ဆူး အရေအတွက် ကွာခြားသည်။
ပင်မပင်စည်မှ ထွက်လာသော ပင်စည်သစ်သည် သက်တမ်း နှစ်နှစ်သား ရှိလာလျှင် ပန်းပွင့်သည်။
နေထွက်လျှင် ပန်းပွင့် ငုံသွားသည်။
ပွင့်ဖတ်သည် အစိမ်းရောင်သမ်းသော အဝါရောင် ရှိသည်။
ပွင့်ချပ်သည် နို့နှစ်ရောင်ဖြစ်သည်။
အသီးအရောင်မှာ မျိုးအလိုက် အနီရောင်၊ ပန်းရောင်၊ အဝါရောင် သမ်းသော ပန်းရောင် စသည့်ဖြင့် ရှိသည်။
အသီးလုံးပတ်လည်တွင် နဂါးအမောက် ကဲ့သို့ ကော့ပြန်နေသောအဖတ်များ ရှိသည်။
အတွင်းသား အရောင်အဖြူရောင် မျိုးနှင့်အနီရောင် မျိုးများကို စီးပွားဖြစ် စိုက်ပျိုးသည်။
အစေ့မှာ အမည်းရောင်ဖြစ်သည်။
မျိုးရွေးချယ်ခြင်း မျိုးတူသော်လညး် ပန်းပွင့်ခြင်း၊ အသီးသီးခြင်းနှင့် အသီးအရည်အသွေး တို့ကွာခြားနိုင်သည်။
သို့ဖြစ်၍ ကျန်းမာ သန်စွမ်းပြီး သီးထွက်ကောင်းသော အပင်မှ အစိမ်းရင့်ရောင်ရှိ ရှည်လျားသော ပင်စည်ကိုဖြတ်ယူ မျိုးပွားပါ။
ပျိုးပင် ထုတ်လုပ်ရန် အပင် ကိုထားရှိပါ။
စီးပွားဖြစ်စိုက်ပျိုးရန် ပျိုးပင်များ ကို ၎င်း အပင်မှ ပွားများ ရယူပါ။
စိုက်ပျိုးခြင်း ပင်ခြား၊ တန်းခြား ၉x၁၂ ပေထား၍ ၄x၄ လက်မ(သို့) လုံးပတ်ထွာ ဆိုင် ရှိမျောတိုင်(သို့)အချင်း (၆) လက်မရှိ ကွန်ကရိပြွန် အခြေကို အင်္ဂတေဖြင့်လုံအောင် ပိတ်ပြီးမှ တိုင်စိုက်ပါ။
ကွန်ကရိပြွန် အတွင်းရေထည့်ပေးနိုင် ရန်ဖြစ်သည်။
တိုက်ထိပ်တွင် အကိုင်းများ တွဲခိုရန် (၄) ပေပတ်လည် သစ်သားခွေပြုလုပ်ပေးပါ။
(၃x ၃) ပေရှိ စိုက်ကျင်းကို တူးပြီး စိုက်ကျင်းများ ထဲသို့ N-P-K (၁၅း၁၅း၁၅)ဓာတ်မြေဩဇာ ဟင်းစားဇွန်း (၂)ဇွန်း၊ သဘာဝမြေဆွေး (၈)ပြည်ခန့်ကို အပေါ်ယံမြေနှင့်မြေအောင်း ပိုးသတ်ဆေး တစ်မျိုးမျိုး (Furadan,Regent, Losban) နှင့် သမအောင်ရောမွှေ ၍ဖြည့်ပေးပါ။
စိုက်ကျင်း အထက် (၆) လက်မအမြင့် သို့ဘောင်ပြုလုပ်ပါ။
ရေဝပ်ပါ က ရေနုတ်မြောင်းပြုလုပ်ပေးရန်လိုသည်။